Diari Oficial de la Generalitat Valenciana


Sumari del DOGV 5558, del 18-07-2007 (2007/9371)

ORDRE de 7 de maig de 2007 de la Conselleria de Territori i Habitatge per la qual s'aprova l'amollonament parcial de l'assagador reial d'Hortolà, al seu pas pel terme municipal de Requena (subtram II: des de la Charca de Poyatos fins a la carretera CV-425), en la província de València.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5558

Data del DOGV
:   18-07-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/9371


Data del document
:   07-05-2007

Organisme emissor
:   Conselleria de Territori i Habitatge

Tipus de document
:   Ordre

Descriptors 

:   * Requena
    * ramat
    * via rural

ORDRE de 7 de maig de 2007 de la Conselleria de Territori i Habitatge per la qual s'aprova l'amollonament parcial de l'assagador reial d'Hortolà, al seu pas pel terme municipal de Requena (subtram II: des de la Charca de Poyatos fins a la carretera CV-425), en la província de València. [2007/9371]  
Vist l'expedient d'amollonament del camí ramader assagador reial d'Hortolà al seu pas pel terme municipal de Requena (subtram II: des de la Charca de Poyatos fins a la carretera CV-425), instruït per la Direcció General de Gestió del Medi Natural de la conselleria de Territori i Habitatge, a fi de consolidar el caràcter de domini públic d'aquest.  
Vist que en data 23 de desembre de 2002 (BOE 22.01.03), es va subscriure conveni entre el Ministeri de Medi Ambient i la conselleria de Medi Ambient de la Generalitat Valenciana, per a l'execució del projecte de delimitació, amollonament i senyalització dels camins ramaders del corredor Vall del Cabriol - Albufera de València (ramal meridional) en els termes municipals de Camporrobles, Fuenterrobles, Venta del Moro, Villargordo del Cabriel, Requena, Cortes de Pallás, Yátova, Dos Aguas, Tous, Catadau, Alfarp, Carlet, l'Alcúdia, Algemesí, Guadassuar, Albalat de la Ribera i Sueca.  
Vist que mitjançant una resolució de 7 de juliol de 2003 de la conselleria de Territori i Habitatge, es va autoritzar l'inici dels expedients de delimitació dels terrenys dels camins ramaders inclosos en el conveni subscrit en data 23 de desembre de 2002 (BOE 22.01.03), entre el Ministeri de Medi Ambient i la conselleria de Medi Ambient de la Generalitat.  
Vist que per mitjà de l'Ordre de 9 de maig de 2006, de la conselleria de Territori i Habitatge de la Generalitat Valenciana, es va aprovar la delimitació parcial del camí ramader assagador reial d'Hortolà al seu pas pel terme municipal de Requena (subtram II: des de la Charca de Poyatos fins a la carretera CV-425), província de València, i es va acordar la pràctica del seu amollonament i que la dita ordre va aparéixer publicada en el Diari Oficial de la Comunitat Valenciana núm. 5270, de data de 31 de maig de 2006.  
Vist que la delimitació aprovada s'ajusta a la classificació dels camins ramaders del terme municipal de Requena, aprovada per Ordre ministerial de 20 d'octubre de 1971.  
Vist que no es va rebre cap recurs potestatiu de reposició a aquesta ordre d'aprovació de la delimitació parcial de l'assagador reial d'Hortolà al seu pas pel terme municipal de Requena (subtram II: des de la Charca de Poyatos fins a la carretera CV-425).  
Vist que les operacions de fitació de l'amollonament parcial de l'assagador reial d'Hortolà al seu pas pel terme municipal de Requena (subtram II: des de la Charca de Poyatos fins a la carretera CV-425) van tindre lloc el dia 12 de juliol de 2006 segons el que ha anunciat el Diari Oficial de la Comunitat Valenciana núm. 5287, de data de 23 de juny de 2006 i allò que s'ha notificat als limítrofs i organismes interessats.  
Vist que dins del període d'exposició pública i de tràmit d'audiència a què va ser sotmés l'expedient d'amollonament del camí ramader assagador reial d'Hortolà al seu pas pel terme municipal de Requena (subtram II: des de la Charca de Poyatos fins a la carretera CV-425), es van presentar tres al·legacions a la referida Proposta d'amollonament pel Sr. Jaime Lamo de Espinosa i Michels, el Sr. Aurelio Luján Pérez (com a mandatari verbal del seu fill el Sr. José Luis Luján Ochando) i la Sra. Amparo Pardo Sáez.  
Vist que la Direcció General de Gestió del Medi Natural proposa l'aprovació de l'amollonament d'acord amb els termes que figuren en l'expedient.  
Atés que s'han complit en l'expedient els tràmits assenyalats per la Llei 3/1995, de 23 de març, de camins ramaders, i la Llei 30/1992, de 26 de novembre, modificada per la Llei 4/1999, de 13 de gener, reguladora del règim jurídic de les administracions públiques i del procediment administratiu comú, i la resta de legislació aplicable al cas.  
Atés el que disposa el Decret 8/2.004, de 3 de setembre, del president de la Generalitat, per mitjà del qual s'assignen competències a la Presidència i a les conselleries amb competències executives, i en la Llei 14/2003, de 10 d'abril, de patrimoni de la Generalitat Valenciana, correspon a la conselleria de Territori i Habitatge l'aprovació de l'amollonament dels camins ramaders, resolc:  
Article 1  
Estimar una de les al·legacions presentades pel Sr. Jaime Lamo de Espinosa i Michels, basant-se en els motius que s'indiquen a continuació:  
El Sr. Jaime Lamo de Espinosa i Michels sol·licita que el molló Md-01 es fixe més pròxim al pi gran en la seua parcel·la, ja que en el lloc actual obstaculitza les tasques en la resta de la parcel·la no ocupada per la via.   
La valoració d'aquesta al·legació té per consegüent que es moga aquest molló (mantenint la distància de 75 metres amb el seu parell Mi-01) de la forma en què sol·licita l'al·legant, sempre seguint la línia base de la delimitació de l'assagador, és a dir sempre sobre els límits d'aquesta, les coordenades del nou molló són les següents: (656.505,8479; 4.362.320,5374).  
Article 2  
Desestimar la resta d'al·legacions del Sr. Jaime Lamo de Espinosa i Michels, com també aquelles formulades pel Sr. Aurelio Luján Pérez i per la Sra. Amparo Pardo Sáez, basant-se en els motius que s'indiquen a continuació:  
El Sr. Jaime Lamo de Espinosa i Michels (parcel·les núm. 069/116, núm. 069/23, núm. 088/21, núm. 088/22 i núm. 088/29) realitza al·legacions diverses, en les quals exposa que la situació actual dels mollons (mi-02, md-02) i (mi-03, md-03) correspon a un traçat del camí ramader en el qual queden zones de terreny perdut i indica l'orientació cap a la qual sol·licita que es canvien aquests mollons. Manifesta així mateix que el molló mi-04 està allunyat del que l'al·legant definix com molló real de la finca, igual que diu que succeïx amb els parells (mi-06, md-06) i (mi-05, md-05). Finalment, diu haver adquirit les parcel·les 21 i 22 del polígon 88 i sol·licita portar la línia del molló mi-07 al mi-09 quasi en línia recta i el mateix la línia entre els md-07 i md-09, evitant-se així la intrusió del molló md-08 en el camp plantat de vinya que és la parcel·la 23g (hui 33d).  
En resposta a aquestes al·legacions, cal dir que la delimitació actual de l'assagador, a la qual són fidels els punts d'ubicació dels mollons actuals, es va fer ja de mutu acord amb els propietaris de les parcel·les veïnes. El que sol·licita l'al·legant en les al·legacions de la segona a la sisena suposaria un canvi del traçat de l'assagador, que ja va ser aprovat per mitjà de l'Ordre de 9 de maig de 2006 de la conselleria de Territori i Habitatge, aprovatòria de la delimitació de l'assagador reial d'Hortolà en aquest tram. Es recorda a l'al·legant que en aquest període només s'admeten al·legacions referents a la situació de les fites o mollons d'aquest amollonament de l'assagador reial d'Hortolà i que no s'accepten aquelles que siguen referents a la delimitació del camí ramader en qüestió. Els canvis de mollons mi-02, md-02, mi-03, md-03, mi-04, mi-05, md-05, mi-06, md-06, mi-07, md-07, mi-08, md-08, mi-09 i md-09 tal com són proposats pel Sr. Jaime Lamo de Espinosa i Michels impliquen un canvi obligatori en les línies bases del camí ramader, i no és procedent en l'estat de tramitació actual, en trobar-nos en fase d'amollonament i no en l'expedient de delimitació que ja va ser aprovat per ordre del conseller.  
D'altra banda, el Sr. Aurelio Luján Pérez (mandatari verbal del seu fill Sr. José Luis Luján Ochando), al·lega respecte a la parcel·la 18/93 del cadastre de rústica, situada en Los Pedrones, paratge El Peazón. Diu que han sigut clavats mollons sense havers sigut avisat per a res i que no està conforme amb el terreny que li lleven i que a uns lleven molt i a altres res, així com que açò constituïx per al seu fill un prejudici enorme i injustificat. A més, manifesta que el seu fill va comprar la vinya fa uns 20 anys, que està escripturada i que s'ha estat pagant la contribució durant eixos anys.  
Es respon a l'al·legant en primer lloc que al seu fill el Sr. José Luis Luján Ochando, propietari de la parcel·la en qüestió, li va ser enviada la notificació tant de l'anunci del dia de començament de les operacions de fitació de l'amollonament de l'assagador reial d'Hortolà al seu pas pel terme municipal de Requena (subtram II: des de la Charca de Poyatos fins a la carretera CV-425), com de la resolució relativa a l'exposició pública de la Proposta d'amollonament parcial, realitzant-se d'acord amb l'art. 58, 59 i següents de la Llei 30/1992, de 26 de novembre, de règim jurídic de les administracions públiques i del procediment administratiu comú. La primera notificació va ser tornada pels serveis postals per tractar-se d'un destinatari desconegut i la segona per estar el destinatari absent en dos intents de notificació. En ambdós ocasions, per no haver-se aconseguit aquesta notificació, l'afectat apareixia en una llista amb les persones les notificacions de les quals havien sigut infructuoses que es va remetre a l'Ajuntament de Requena (per ser la ciutat de residència del Sr. José Luis Luján Ochando), i que va estar degudament exposat en el tauler d'anuncis d'aquest ajuntament durant 15 dies per a informació general.  
Pel que fa a la resta d'al·legacions, reiterar que en aquest període només s'admeten al·legacions referents a la situació de les fites o mollons d'aquest amollonament de l'assagador reial d'Hortolà, i són improcedents i extemporànies aquelles que siguen referents a la delimitació del camí ramader en qüestió, que ja va ser aprovat per Ordre de 9 de maig de 2006.   
En últim lloc, l'al·legació de la Sra. Amparo Pardo Sáez consistix en una sol·licitud perquè es revise la delimitació del camí ramader en el tram en qüestió, a l'altura del polígon 93, parcel·la 80, paratge Florante, perquè li tornen el terreny que li han expropiat, deixant la sendera lliure conforme estava. Diu que no reclama res que no siga seu.  
Aquesta al·legació versa sobre el procediment de delimitació aprovat per Ordre de 9 de maig de 2006, ara ens trobem en el procediment d'amollonament i no poden ser objecte d'aquesta fase les al·legacions reiterades, perquè, com ja s'ha insistit, en aquest període només han de ser objecte de discussió i controvèrsia les al·legacions referents a la situació de les fites o mollons de l'amollonament de l'assagador reial d'Hortolà.   
Aquestes peticions dels al·legants no poden ser ateses dins del marc legal vigent, perquè ens trobem davant de tres procediments administratius diferenciats: primer l'acte de classificació (art. 7 Llei 3/1995) "pel qual es determina l'existència, l'amplària, el traçat i la resta de característiques físiques generals de cada camí ramader", segon la delimitació (art. 8 Llei 3/1995) en el qual "es definixen els límits dels camins ramaders de conformitat amb el que establix l'acte de classificació" i tercer el procediment pel qual es materialitzen sobre el terreny i s'executa l'amollonament (art. 9 Llei 3/1995).  
Article 3  
Aprovar l'amollonament parcial del camí ramader assagador reial d'Hortolà al seu pas pel terme municipal de Requena (subtram II: des de la Charca de Poyatos fins a la carretera CV-425).  
La descripció del tram fitat serà la següent:  
NOM: assagador reial d'Hortolà  
TERMES MUNICIPALS: Requena  
SUBTRAM EN EL TERME MUNICIPAL: subtram IV (de l'assagador reial d'Hortolà) en el terme de Requena.  
MARGE FITAT: Ambdós  
AMPLÀRIA LEGAL: 75 metres  
LONGITUD: 16,007 km  
TIPUS DE MOLLONS: Hi ha mollons de primer ordre i mollons de segon ordre.  
CARACTERÍSTIQUES DELS MOLLONS: Els mollons estan fabricats en ciment pòrtland gris amb armadura buixardada a cinc cares, amb forma troncopiramidal. Les dimensions dels mollons són: la seua base superior és de 20x15 cm i la seua base inferior és de 30x20 cm, i l'altura dels mollons de primer ordre és de 110 cm i la dels mollons de segon ordre és de 70 cm. En la base superior de cada fita, estan gravades les lletres RN (inicials de xarxa nacional) i en la cara frontal VP (inicials de via pecuària), pintat amb lletres en negre.   
Contra aquesta ordre, que esgota la via administrativa, pot interposar-se recurs potestatiu de reposició en el termini d'un mes, comptador des de l'endemà de la publicació en el Diari Oficial de la Comunitat Valenciana, davant del conseller de Territori i Habitatge, o ser impugnat directament davant de l'ordre jurisdiccional contenciosa administrativa (art. 116 de la Llei 30/1992, de règim jurídic de les administracions públiques i del procediment administratiu comú) sense perjudici que els interessats puguen interposar qualsevol altre recurs que estimen procedent.  
València, 7 de maig de2007. - El conseller de Territori i Habitatge: Esteban González Pons.